Odmevi, 15.9.2009


Naslov: V uporabo predali prenovljeni papirni stroj

Napoved za voditelja:

Letos mineva 70 let odkar je v Krškem začela obratovati tovarna celuloze. To je zgradil slovenski tovarnar Franc Bonač, v tedaj industrijsko povsem nerazvitem Posavju, v njej pa je zaposlil 180 domačinov. Podjetje je po vojni doživljalo svoje vzpone in padce, šlo leta 1993 v stečaj, tri leta zatem pa je prešlo v češko last, v kateri je še danes. Visok jubilej so obeležili danes, ko je tovarno Vipap Videm obiskal češki predsednik Václav Klaus, ki je slavnostno predal v obratovanje prenovljeni tretji papirni stroj, katerega obnova je stala 4 mio evrov.

T- Iz Krškega GORAN ROVAN /

X- Snemalec in montažer Jože Grajžl /

Češki lastniki so s svečano predajo tretjega papirnega stroja v obratovanje zaključili 13. letni ciklus vlaganj v ekološko in tehnološko sanacijo podjetja.

T- OLDŘICH KETTNER /
X- predsednik uprave Vipap Videm /
Celotni vložek je bil višji kot 138 mio €…

…plus lastnih virov.

To je bilo mogoče tudi zato, ker si češki lastniki niso nikoli izplačali niti evra dividend in so ves dobiček vlagali v tovarno. Zato ni čudno, da je tovarna poslovala nemoteno, kar je v svojem slavnostnem govoru pohvalil tudi češki predsednik. 

T- VÁCLAV KLAUS /
X- predsednik Češke republike /

Izjava v češčini – potreben prevod in RP

Leta 2006 so v Vipapu ukinili obrat za proizvodnjo celuloze, proizvodnjo papirja pa so v zadnjih letih povečali iz 105 na 182 tisoč ton papirja letno.

T- OLDŘICH KETTNER /
X- predsednik uprave Vipap Videm /
Zdaj smo na časopisnem papirju…

…tovarna, najboljša. 

Vipap Videm se uspešno kosa z evropsko in svetovno konkurenco in celo posluje z manjšim dobičkom. V njem pa je zdaj 450 zaposlenih, posredno pa je z njim povezanih še precej ljudi in podjetij.

